Na temelju članka 28. Odluke o socijalnoj skrbi Grada Makarske („Glasnik Grada Makarske“, broj 26/23) i Pravilnika o financiranju članarine za bazen JU Gradski sportski centar Makarska („Glasnik Grada Makarske“ broj 1/24), Upravni odjel za javne potrebe i društvene djelatnosti Grada Makarske objavljuje:

JAVNI POZIV  
zainteresiranim osobama za financiranje članarine za bazen JU Gradski sportski centar Makarska

Ovim Javnim pozivom pozivaju se zainteresirane osobe sa navršenih 50 i više godina života sa prebivalištem na području grada Makarske, djeca s poteškoćama u razvoju s utvrđenim postotkom invaliditeta iznad 50% uz jednog pratitelja, i osobe s invaliditetom s utvrđenim postotkom invaliditeta iznad 50% uz jednog pratitelja da podnesu zahtjev za financiranje članarine za bazen JU Gradski sportski centar Makarska.

Zainteresirana osoba mora ispunjavati sljedeće uvjete:

* uvjet prebivališta od tri godine na području grada Makarske računajući unazad od dana podnošenje zahtjeva
* životnu dob od 50 i više godina života
* dijete s poteškoćama u razvoju s utvrđenim postotkom invaliditeta iznad 50% (rješenje HZMO) uz pratitelja
* osoba s invaliditetom s utvrđenim postotkom invaliditeta iznad 50% (rješenje HZMO) uz pratitelja
* ostale uvjete iz Pravilnika o financiranju članarine za bazen JU Gradski sportski centar Makarska

Korisnici koji ostvare ovo prava mogu koristiti bazen u razdoblju 8. 1. - 30. 4., te 1.10. - 31.12., te im se priznaje pravo na mjesečnu članarinu za korištenje bazena JU GSC Makarska.

Korisnik koji koristi pravo prvi put dužan je prijaviti se do 25.- og u tekućem mjesecu za naredni prvi mjesec korištenja, te popuniti zahtjev po javnom pozivu.

Pravo na članarinu za svaki pojedini sljedeći mjesec korištenja se priznaje ako je korisnik u neposredno prethodnom mjesecu korištenja ovog prava koristio bazen najmanje 4 puta u mjesecu.

U slučaju nepoštivanja obveze korištenja bazena na spomenuti način korisnik prava gubi predmetno pravo cijelu tekuću godinu.

Potrebna dokumentacija koja se uz zahtjev dostavlja:

1. Kopija osobne iskaznice (obostrano),  
2. Rješenje o invaliditetu (HZMO),  
3. Prijava u JU Gradski sportski centar Makarska po objavi ovog Javnog poziva do 25.- og u tekućem mjesecu za naredni mjesec na adresi Franjevački put 2

Zahtjevi za priznavanje prava bez sve priložene dokumentacije (dokaza), i primljeni izvan roka utvrđenim javnim pozivom neće biti razmatrani i smatrati će se odbijenim.

Ovaj Javni poziv sa obrazcem zahtjeva biti će objavljen na web stranici Grada Makarske (<https://makarska.hr/>) i oglasnoj ploči Grada Makarske.

Zamjenik pročelnika  
Krešimir Glibota, dipl. iur.

KLASA: 610-01/23-01/20  
UR.BROJ: 2181-6-06-02-24-3  
Makarska, 4. siječnja 2024.